Diari Oficial de la Generalitat Valenciana


Sumari del DOGV 5610, del 01-10-2007 (2007/11006)

Obertura de termini per a la presentació de candidatures a vocal membre.
------------------------------------------------------------------------

### Dades del document

Número de DOGV
:   5610

Data del DOGV
:   01-10-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/11966


Data del document
:   28-09-2007

Organisme emissor
:   Cambra Oficial de Comerç, Indústria i Navegació - Castelló

Tipus de document
:   Anunci

Obertura de termini per a la presentació de candidatures a vocal membre. [2007/11716]  
Com a conseqüència d'haver-se produït una vacant en el Ple de la Cambra Oficial de Comerç, Indústria i Navegació de Castelló, grup 16 D (comerç menor de productes alimentaris, begudes en general i tabac) i en virtut del que s'ha disposat en l'article 13 de la Llei 11/1997, de 16 de desembre, de la Generalitat Valenciana, i en l'article 19 del Decret 158/2001, de 15 d'octubre, del Govern Valencià, es fa saber que els electors inclosos en els epígrafs fiscals del IAE dels grups 645 (comerç menor de vins i begudes), 646 (comerç menor de labors de tabac i articles de fumador), 647 (comerç menor de productes alimentaris i begudes en general) i l'epígraf 663.1 (comerç menor de productes alimentaris sense establiment) podran presentar les seues candidatures, a fi d'elegir un nou vocal membre, davant la Secretaria General d'esta Cambra de Comerç, en el termini de 15 dies hàbils, comptats des de l'endemà d'este anunci (del 2 al 22 d'octubre, en horari de 08.30 a 14.00 hores).  
Els escrits de candidatures hauran d'estar subscrits pel candidat i s'hi haurà de fer constar:  
Si el candidat és una persona física:  
- Nom i cognoms.  
- DNI.  
- Domicili.  
Si el candidat és una persona jurídica:  
- Denominació o raó social.  
- NIF.  
- Domicili social.  
- Nom i cognoms del representants.  
- Càrrec i DNI del representant.  
A més, s'haurà d'indicar el domicili a l'efecte de notificacions i caldrà adjuntar a l'escrit de proposta la següent documentació:  
- Certificat del secretari de la Cambra d'estar al corrent del pagament del recurs cameral permanent i de l'antiguitat en l'exercici de l'activitat.  
- Fotocòpia del DNI o passaport del candidat, o en el cas de persones jurídiques, del representant legal.  
- En cas de persones jurídiques, poder suficient de representació.  
- En el supòsit de candidat estranger de països no pertanyents a la Unió Europea, documentació acreditativa del requisit de reciprocitat.  
- Fotocòpia del DNI o passaport de l'avalador, si és el cas poder suficient de representació i acreditació de l'autenticitat de la firma mitjançant declaració responsable en model normalitzat.  
En tot cas, la candidatura haurà d'anar avalada per la firma, com a mínim, de 10 electors del grup i la categoria corresponents.  
Si es presentara un únic candidat que reunira els requisits previstos, la seua proclamació equivaldrà a l'elecció i esta, per tant, no haurà d'efectuar-se.  
Si hi haguera diversos candidats, es fixa el dijous dia 21 de novembre per a celebrar l'acte d'elecció al domicili corporatiu (av. dels Germans Bou, número 79), en horari de 10.00 a 20.00 hores ininterrompudament.  
Castelló de la Plana, 28 de setembre de 2007.- El secretari general: Vicente Casañ Casañ.